ET
C 78/40
Euroopa Liidu Teataja
18.2.2022
9.
iga alkohoolse koostisosa osakaal on märgitud vähemalt üks kord: viitega samas vaateväljas koguseliselt kahanevas järjekorras.
See osakaal on nimetatud koostisosa puhta alkoholi mahuprotsent lõpptoote puhta alkoholi kogusisaldusest mahuprotsentides.
3.5.3.
Likööride puhul Tootmine: 1. piiritusjoogile (piiritusjookidele) viitav toiduaine on liköör, st piiritusjook, mis vastab piiritusjookide määruse I lisa 33.–40. kategooria (liköörid) nõuetele; 2. saadud toode on endiselt liköör, st piiritusjook, mis vastab I lisa 33. kategooria (liköör) nõuetele; 3. viites osutatud piiritusjook (piiritusjoogid) vastab (vastavad) kõigile nõuetele, mis on kehtestatud selle (nende) tootmiseks I lisa vastavas piiritusjoogikategoorias või geograafilise tähise tehnilises toimikus / tootespetsi­ fikaadis, sealhulgas selle/nende minimaalsele alkoholisisaldusele, st viites võib viidata ainult autentsetele piiritusjookidele; 4. kõik lisatud alkoholid, välja arvatud alkohol, mis võib sisalduda võimalikes lõhna- ja maitseainetes, toiduvärvides või muudes lubatud koostisosades, on pärit viites osutatud piiritusjoogist (piiritusjookidest) (st lisaks algses likööris loomulikult sisalduvale alkoholile).
Märgistamine: 5.
seaduslik nimetus on „liköör“, kuna saadud piiritusjook vastab endiselt I lisa 33. kategooria asjakohastele nõuetele või üks teise liköörikategooriaga ette nähtud seaduslikest nimetustest, millele see vastab;
6.
likööri seaduslik nimetus tuleb esitada silmatorkavas kohas hästi nähtavalt, selgesti loetavalt ja vajaduse korral kulumiskindlalt.
Seda ei tohi mingil viisil peita, varjata, kahjustada või katkestada muu teksti- või kujundlike elementidega või mis tahes muu segava materjaliga;
7.
viitega peab alati kaasas olema likööri seaduslik nimetus, mis peab asuma samas vaateväljas (33);
8.
viide ei paikne samal real likööri seadusliku nimetusega;
9.
viide peab olema esitatud kirjas, mille suurus on kuni pool likööri seaduslikus nimetuses kasutatavast kirjasuurusest, ja kui kasutatakse liitnimetusi, siis kirjas, mis ei ole suurem kui pool selliste liitnimetuste puhul kasutatavast kirjasuurusest;
10. sõna „cream“ (ainult inglise keeles) ei esine likööri seaduslikus nimetuses ega viites osutatud piiritusjoogi või piiritusjookide seaduslikus nimetuses ning 11.
iga alkohoolse koostisosa osakaal on märgitud vähemalt üks kord: viitega samas vaateväljas koguseliselt kahanevas järjekorras.
See osakaal on nimetatud koostisosa puhta alkoholi mahuprotsent lõpptoote puhta alkoholi kogusisaldusest mahuprotsentides.
3.5.4.
Muude piiritusjookide puhul kui liköörid Tootmine: 1. (ühele) piiritusjoogile viitav toiduaine on muu piiritusjook kui liköör, 2. sel juhul võib viide esineda kahel järgmisel juhul: a. viites osutatud piiritusjooki on kasutatud ainsa alkohoolse alusena sellise lõpliku piiritusjoogi valmistamisel, tingimusel et: i.
ei ole lisatud muid piiritusjooke, etüülalkoholi ega destillaate (mille suhtes kohaldatakse pigem miksitud piiritusjooke käsitlevaid sätteid) ning et lõplik piiritusjook vastab I lisas piiritusjoogikategooria kohta sätestatud nõuetele ja kannab seega selle kategooria seaduslikku nimetust (ja mitte kunagi üldnimetust „piiritusjook“);
(33) Kõnealuse sätte alla kuuluvate likööride, mis ei vasta sellele nõudele, kuid vastavad määruse (EÜ) nr 110/2008 nõuetele ning on valmistatud ja märgistatud enne 31. detsembrit 2022, turulelaskmist tohib jätkata kuni varude ammendumiseni.